Γιούργκεν Κλοπ

Ο **Γιούργκεν Νόρμπερτ Κλοπ** (*Jürgen Norbert Klopp*, 16 Ιουνίου 1967), Γερμανός πρώην επαγγελματίας ποδοσφαιριστής και προπονητής. Είναι ευρέως αναγνωρισμένος ως ένας από τους καλύτερους προπονητές ποδοσφαίρου στον κόσμο. Η τελευταία ομάδα που προπόνησε ήταν η αγγλική Λίβερπουλ.

## Βιογραφία
Ο Κλοπ μεγάλωσε στην επαρχία του Μαύρου Δρυμού, στο χωριό Γκλάττεν κοντά στο Φρόιντενστάτ. Ο πατέρας του, Νόρμπερτ Κλοπ, ήταν τερματοφύλακας σε ερασιτεχνική ομάδα και τον εισήγαγε στο ποδόσφαιρο από μικρή ηλικία. Ο Κλοπ ξεκίνησε να παίζει ποδόσφαιρο σε τοπικούς συλλόγους, όπως ο SV Glatten και ο TuS Ergenzingen, και αργότερα έπαιξε για την Eintracht Frankfurt II, Viktoria Sindlingen και Rot-Weiss Frankfurt.

## Ποδοσφαιρική καριέρα
Ως ποδοσφαιριστής, ο Κλοπ πέρασε το μεγαλύτερο μέρος της καριέρας του στη Μάιντς 05 από το 1990 έως το 2001. Αρχικά αγωνιζόταν ως επιθετικός, αλλά αργότερα μεταπήδησε στην άμυνα. Κατά τη διάρκεια της θητείας του στη Μάιντς, έγινε αγαπητός στους οπαδούς για την αφοσίωσή του και την εργατικότητά του. Αποχώρησε από την ενεργό δράση το 2001, ως ο πρώτος σκόρερ της Μάιντς με 56 γκολ.

## Προπονητική καριέρα
Μετά την αποχώρησή του από την ενεργό δράση, ο Κλοπ ανέλαβε την τεχνική ηγεσία της Μάιντς το 2001. Υπό την καθοδήγησή του, η ομάδα προβιβάστηκε στη Μπουντεσλίγκα για πρώτη φορά στην ιστορία της το 2004. Παρέμεινε στη Μάιντς  μέχρι το 2008, όταν και παραιτήθηκε μετά την αποτυχία να επιστρέψει στη Μπουντεσλίγκα.

Τον Μάιο του 2008, ο Κλοπ ανέλαβε τη Μπορούσια Ντόρτμουντ. Κατά τη διάρκεια της θητείας του, οδήγησε την ομάδα σε δύο συνεχόμενους τίτλους  (2010-11 και 2011-12) και ένα νταμπλ το 2012, κερδίζοντας το Κύπελλο Γερμανίας. Η Ντόρτμουντ έφτασε επίσης στον τελικό του Τσάμπιονς Λιγκ το 2013, όπου έχασε από τη Μπάγερν Μονάχου.

Το 2015 ο Κλοπ ανέλαβε την τεχνική ηγεσία της Λίβερπουλ. Υπό την καθοδήγησή του, η ομάδα έφτασε σε δύο τελικούς Τσάμπιονς Λιγκ, κερδίζοντας τον τίτλο το 2019. Η Λίβερπουλ κατέκτησε επίσης το  και το Παγκόσμιο Κύπελλο Συλλόγων Ποδοσφαίρου το 2019. Το 2020, οδήγησε την ομάδα στην κατάκτηση του πρώτου τίτλου Πρέμιερ Λιγκ μετά από 30 χρόνια, με ρεκόρ 99 βαθμών. Το 2022, η Λίβερπουλ κατέκτησε το Κύπελλο Αγγλίας και το Κομιούνιτι Σιλντ.

Η αποχώρησή του από τη Λίβερπουλ σημαδεύτηκε από συγκινητικές στιγμές, με τους οπαδούς να δημιουργούν μια ατμόσφαιρα αποθέωσης στο τελευταίο του παιχνίδι, παρά τις υψηλές τιμές των εισιτηρίων που έφταναν μέχρι και τα 30.000 ευρώ.

## Μετά την προπονητική
Στις αρχές του 2025, ο Κλοπ ανέλαβε τη θέση του Head of Global Soccer για την Red Bull GmbH, επιβλέποντας την εξέλιξη των ποδοσφαιρικών ομάδων της εταιρείας. Αυτή η κίνηση προκάλεσε αποδοκιμασίες από τους οπαδούς της Μάιντς, ομάδας με την οποία ο Κλοπ έχει στενή σχέση .

Ο Κλοπ έχει λάβει πολλά βραβεία κατά τη διάρκεια της καριέρας του, συμπεριλαμβανομένων δύο συνεχόμενων βραβείων The Best FIFA Men's Coach το 2019 και το 2020. Το 2024 τιμήθηκε με το Τάγμα Αξίας της Ομοσπονδιακής Δημοκρατίας της Γερμανίας.

## Διακρίσεις
**Τίτλοι**

**Μάιντς 05**
*2. Μπουντεσλίγκα – 3η θέση και άνοδος: 2003–04
**Μπορούσια Ντόρτμουντ**
*Μπουντεσλίγκα: 2010–11, 2011–12
*Κύπελλο Γερμανίας (DFB-Pokal): 2011–12 · φιναλίστ: 2013–14, 2014–15
*Σούπερ Καπ Γερμανίας (DFL-Supercup): 2013, 2014
*ΟΥΕΦΑ Τσάμπιονς Λιγκ – φιναλίστ: 2012–13
**Λίβερπουλ**
*Πρέμιερ Λιγκ: 2019–20
*Κύπελλο Αγγλίας (FA Cup): 2021–22
*Λιγκ Καπ Αγγλίας: 2021–22, 2023–24 · φιναλίστ: 2015–16
*Κομιούνιτι Σιλντ: 2022
*ΟΥΕΦΑ Τσάμπιονς Λιγκ: 2018–19 · φιναλίστ: 2017–18, 2021–22
*ΟΥΕΦΑ Σούπερ Καπ: 2019
*Παγκόσμιο Κύπελλο Συλλόγων Ποδοσφαίρου: 2019
*ΟΥΕΦΑ Γιουρόπα Λιγκ – φιναλίστ: 2015–16
**Ατομικές** 
*Προπονητής της Χρονιάς στη Γερμανία: 2011, 2012, 2019
*Προπονητής της Σεζόν στη Μπουντεσλίγκα (VDV): 2010–11
*Deutscher Fernsehpreis: 2006, 2010
*Onze d'Or – Προπονητής της Χρονιάς: 2019
*The Best FIFA Men's Coach: 2019, 2020
*IFFHS Καλύτερος Προπονητής Συλλόγων στον Κόσμο: 2019
*IFFHS Men's World Team: 2019
*World Soccer Awards – Προπονητής της Χρονιάς: 2019
*Globe Soccer Awards – Καλύτερος Προπονητής της Χρονιάς: 2019
*LMA Hall of Fame: 2019
*LMA Manager of the Year: 2019–20, 2021–22
*Προπονητής της Σεζόν στην Πρέμιερ Λιγκ: 2019–20, 2021–22
*BBC Sports Personality of the Year – Βραβείο Προπονητή: 2020
*Τιμητικός Τίτλος της Πόλης του Λίβερπουλ: 2022
*Τάγμα Αξίας της Ομοσπονδιακής Δημοκρατίας της Γερμανίας: 2024

## Παραπομπές

## Βιβλιογραφία
* Honigstein Raphael, *Γιούργκεν Κλοπ, Η Ιστορία Ενός Νικητή*, εκδόσεις ΔΙΧΤΥ, μτφρ: Γιώτης Παναγιωτάς, πρόλογος: Χρήστος Σωτηρακόπουλος

Κατηγορία:Γερμανοί ποδοσφαιριστές
Κατηγορία:Γερμανοί προπονητές ποδοσφαίρου
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές 2. Μπούντεσλιγκα
Κατηγορία:Προπονητές ποδοσφαίρου Μπορούσια Ντόρτμουντ
Κατηγορία:Προπονητές ποδοσφαίρου Λίβερπουλ Φ.Κ.
Κατηγορία:Προπονητές της Πρέμιερ Λιγκ
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές ποδοσφαίρου Μπούντεσλιγκα